Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 187/11/5506	Martin, 26.9.2013
EEČ : 2-40-209-2013

U Z N E S E N I E

Trestná vec:	obvinený XXXXX 
Trestný čin:	znásilnenie podľa § 241 odsek 1 Trestného zákona číslo 140/1961 Zbierky zákonov v znení zákona číslo 576/2004 Zbierky zákonov

Rozhodol: 	prokurátorka Okresnej prokuratúry Martin
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že  
	dňa 06.07.2005 asi o 10.30 h v rodinnom dome č. XXXXX v obci XXXXX, okres Turčianske Teplice prinútil XXXXX, nar. XXXXX v súloži tak, že prišiel do izby, v ktorej kefou drhla drevenú dlážku, kedy jej povedal, aby mu dala, že je nadržaný, a keď mu povedala, aby jej dal pokoj, chytil ju proti jej vôli za chrbát, zatlačil k zemi, stiahol jej čierne legíny a nohavičky a odzadu do nej násilím vnikol pohlavným údom, pričom XXXXX XXXXX sa bála jeho agresivity,

lebo je trestné stíhanie neprípustné podľa § 9 odsek 1 písmeno d

Odôvodnenie:
Dňa 06.07.2005 vyšetrovateľ PZ, Okresného riaditeľstva PZ, vtedajšieho Úradu justičnej a kriminálnej polície PZ XXXXX uznesením ČVS: XXXXX podľa § 160 ods. 1 Tr. por. č. 141/1961 Zb. účinného do 01.01.2006 začal trestné stíhanie a postupom podľa § 163 ods. 1 Tr. por. č. 141/1961 Zb. účinného do 01.01.2006  vzniesol obvinenie XXXXX, pre trestný čin znásilnenia podľa § 241 ods. 1 Tr. zák. č. 140/1961 Zb. účinného do 01.01.2006, na tom skutkovom základe, ako je uvedené vo výrokovej časti tohto uznesenia. 
	Dňa 25.09.2013 bol tunajšej prokuratúre predložený spisový materiál v uvedenej veci spolu s návrhom na zastavenie trestného stíhania podľa § 215 ods. 1 písm. d) Tr. por. s poukazom na ust. § 9 ods. 1 písm. d) Tr. por., s ktorým návrhom som sa stotožnila. 
Súčasťou vyšetrovacieho spisu je aj úmrtný list vydaný Českou republikou, z ktorého vyplýva, že XXXXX, nar. XXXXX XXXXX naposledy trvale bytom XXXXX XXXXX zomrel dňa 31.07.2013 v Českej republike, XXXXX XXXXX 	 
Podľa § 215 ods. 1 písm. d) Tr. por. prokurátor  zastaví  trestné stíhanie,  ak je trestné stíhanie neprípustné  podľa § 9 Tr.  por.
Podľa § 9 ods. 1 písm. d) Tr. por.  trestné  stíhanie nemožno  začať, a ak  už bolo začaté  nemožno  v ňom  pokračovať a musí  byť  zastavené, a to  v prípade proti  tomu,  kto  zomrel alebo bol  vyhlásený  za mŕtveho.   
Vychádzajúc z tejto  skutočnosti  a z dôvodu, že  trestné  stíhanie  voči  tomu,  kto  zomrel  je neprípustné, rozhodla som  tak,  ako  je uvedené  vo  výrokovej  časti tohto  uznesenia.     

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Petra Šimková
prokurátorka